Document ID: 32005R1711

KOMISJONI MÄÄRUS (EÜ) nr 1711/2005,
19. oktoober 2005,
millega määratakse kindlaks oliivi- ja õlisaagised 2004/2005. turustusaastal
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. septembri 1966. aasta määrust nr 136/66/EMÜ õli- ja rasvaturu ühise korralduse kehtestamise kohta, (1) eriti selle artikli 5 lõiget 11,
võttes arvesse nõukogu 17. juuli 1984. aasta määrust (EMÜ) nr 2261/84, millega sätestatakse oliiviõli tootmistoetuse ja oliiviõli tootjate organisatsioonidele makstava toetuse andmise üldeeskirjad, (2) eriti selle artikli 19 teise lõigu esimest taanet,
ning arvestades järgmist:
(1)
Määruse (EMÜ) nr 2261/84 artiklis 18 nähakse ette, et määruse nr 136/66/EMÜ artikli 5 lõikes 7 osutatud oliivi- ja õlisaagised tuleb määrata kindlaks ühtlaste tootmispiirkondade kaupa tootjaliikmesriikide esitatud andmete põhjal. Tootmispiirkonnad on piiritletud komisjoni määrusega (EÜ) nr 2138/97. (3) Saadud andmeid arvestades tuleb kindlaks määrata nimetatud saagised.
(2)
Komisjoni 30. oktoobri 1998. aasta määruse (EÜ) nr 2366/98 artikkel 6, millega kehtestatakse oliiviõli tootmistoetuste kohaldamise üksikasjalikud eeskirjad 1998/1999.-2004/2005. turustusaastaks, (4) sätestab saagi koguse hindamise meetodi ühtlastes tootmispiirkondades, mis võtab arvesse suuremates piirkondades saadud üldisi statistilisi tulemusi.
(3)
Prantsusmaa puhul põhinevad statistilised tulemused tagasihoidliku tootmistaseme tõttu ühel piirkonnal ja väikesel proovil, mille põhjal pole võimalik määrata täpset siseriiklikku näitajat. Ühtlaste tootmispiirkondade saagiste kohandamine määruse (EÜ) nr 2366/98 artiklis 6 esitatud statistiliste andmete põhjal viis 2004/2005. turustusaasta puhul selgelt vastuoluliste näitajateni. Seetõttu tuleks Prantsusmaa ühtlaste tootmispiirkondade saagised kindlaks määrata nimetatud kohandusi arvesse võtmata.
(4)
Käesoleva määrusega ettenähtud meetmed on kooskõlas õli- ja rasvaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Oliivi- ja õlisaagised 2004/2005. turustusaastaks on kindlaks määratud lisas.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. novembrist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. oktoober 2005

Labels: 17
6